S-666/2010

Mál þetta var höfðað með ákærum lögreglustjórans á höfuðborgarsvæðinu, dagsettum 5. október og 4. nóvember 2010, á hendur J-kk-þgf K-kk-þgf, Grensásvegi 14, Reykjavík. Málið var dómtekið fyrr í dag.

Í fyrri ákærunni er mál höfðað

… fyrir umferðar- og fíkniefnalagabrota í Reykjavík á árinu 2010:

I

Umferðarlagabrot með því að hafa:

1. Aðfaranótt fimmtudagsins 24. júní ekið bifreiðinni RP-384 sviptur ökuréttindum, undir áhrifum áfengis og óhæfur um að stjórna henni örugglega vegna áhrifa ávana og fíkniefna (vínandamagn í blóði 1,32‰, amfetamín í blóði 130 ng/ml) vestur Miklubraut …

2. Að kvöldi laugardagsins 17. júlí ekið bifreiðinni TH-026 sviptur ökuréttindum og undir áhrifum áfengis (vínandamagn í útöndunarlofti 0,39 mg/l) vestur Sæbraut …

3. Aðfaranótt mánudagsins 26. júlí ekið bifreiðinni RP-384 sviptur ökuréttindum og óhæfur til að stjórna henni örugglega vegna áhrifa ávana- og fíkniefna (amfetamín í blóði 385 ng/ml) austur Vesturlandsveg …

II

1. Á sama tíma og stað og getið er í kafla I lið 1 haft í vörslum sínum, í buxnavasa, 0,61 g af amfetamíni …

2. Á sama tíma og sama stað og getið er í kafla I lið 3 haft í vörslum sínum, í brjóstvasa, 0,44 g af amfetamíni.

Teljast brot í kafla I liðum 1, 2 og 3 varða við 1. mgr. 48. gr. umferðarlaga nr. 50/1987 og liðir 1 og 3 auk þess við 1. og 2. mgr. 45. gr. sömu laga og brot í lið 1 auk þess við 1. sbr. 3. mgr. 45. gr. sömu laga og brot í lið 2 auk þess við 1. sbr. 2. mgr. 45. gr. sömu laga, allt sbr. 1. mgr. 100. gr. nefndra umferðarlaga, brot í kafla II varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 68/2001, og 2. gr. sbr. 1. mgr. 14. gr. reglugerðar … nr. 233/2001, sbr. reglugerð nr. 848/2002.

Í síðari ákærunni er ákærði talinn hafa gerst sekur um

… umferðarlagabrot í Reykjavík með því að hafa fimmtudaginn 30. september 2010 ekið bifreiðinni TH-026 sviptur ökurétti og undir áhrifum áfengis (vínandamagn í útöndunarlofti 0,56 mg/l) suður Grensásveg og gegn rauðu ljósi á gatnamótum Grensásvegar og Skeifunnar ...

Telst brotið varða við 1. mgr. 5. gr., 1. sbr. 2. mgr. 45. gr. og 1. mgr. 48. gr. umferðarlaga nr. 50/1987, sbr. 5. gr. laga nr. 66/2006.

Ákæruvald krefst refsingar, sviptingar ökuréttar, upptöku framangreindra fíkniefna og greiðslu alls sakarkostnaðar.

Ákærði kom fyrir dóm 26. október sl. og á ný í dag. Hann játaði öll brot sín eins og þeim er lýst. Er játning hans í samræmi við gögn málsins. Verður hann sakfelldur eins og krafist er, en brotin eru réttilega færð til refsiákvæða.

Ákærði hefur þrisvar áður sætt viðurlögum fyrir ölvunarakstur, 26. apríl 2006, 10. og 31. janúar 2007. Í síðastgreindu tilviki var um að ræða brot framið fyrir 10. janúar 2007. Telst brot ákærða nú gegn 45. gr. vera ítrekun öðru sinni. Á sama hátt hefur hann þrívegis sætt sektum fyrir að aka sviptur ökurétti, en brot hans nú teljast vera ítrekun öðru sinni. Samkvæmt þessu og með hliðsjón af fjölda tilvika er refsing ákveðin fangelsi í sex mánuði.

Þá ber að svipta ákærða ökurétti ævilangt og gera umrædd fíkniefni upptæk. Loks verður að dæma hann til að greiða sakarkostnað, samtals 179.201 krónur.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, J-kk-nf K-kk-nf, sæti fangelsi í sex mánuði.

Ákærði er sviptur ökurétti ævilangt.

Framangreind fíkniefni eru upptæk.

Ákærði greiði 179.201 krónu í sakarkostnað.

J-kk-nf F-kk-nf